উচ্চশিক্ষায় বিলেত, আমেরিকার বদলে রাশিয়া-জার্মানিমুখী ভারতীয়রা

ওয়েব ডেস্ক: একসময় ভারতীয় ছাত্র ছাত্রীরা উচ্চশিক্ষা (Higher Education) বলতে বুঝতেন বিলেতকে বা ব্রিটেনকে। তারপরে আমেরিকা (US) ও ব্রিটেন (UK) মূল গন্তব্য। এখনও আমেরিকা ও ব্রিটেনই বিদেশ পড়াশোনা করার জন্য ছাত্র ছাত্রীদের (Students) প্রধান গন্তব্য। তবে সেই সংখ্যা কমছে। একটি তথ্য অনুযায়ী, আমেরিকা, ব্রিটেন, কানাডায় উচ্চশিক্ষার জন্য ভারতীয় ছাত্র ছাত্রীদের সংখ্যা কমছে। বরং সেই তুলনায় বাড়ছে রাশিয়া, জার্মানি, ফ্রান্স, নিউজিল্যান্ডে।

২০২২ সালে রাশিয়ায় (Russia) ভারতীয় ছাত্র ছাত্রীর সংখ্যা ছিল ১৯ হাজার ৭৮৪। ২০২৩ সালে তা বেড়ে হয় ২৩ হাজার ৫০৩। ২০২৪ সালে তা আরও বেড়ে হয় ৩১ হাজার ৪৪৪। হরদীপ সিং নিজ্জরের খুনের পর ভারত ও কানাডার কূটনৈতিক টানাপোড়েন শুরু হয়। ২০২৪ সালে কানাডায় ১ লক্ষ ৩৭ হাজার ৬০৮ জন ভারতীয় ছাত্র ছাত্রী পড়াশোনা করেছেন। অথচ তার আগের বছর কানাডায় ২ লক্ষ ৩৩ হাজার ৫৩২ জন ভারতীয় পঠন পাঠন করতেন। আমেরিকাতে ২০২৩ সালে ২ লক্ষ ৩৪ হাজার ২৭৩ জন পড়তে গিয়েছিলেন। ২০২৪ সালে তা কমে হয় ২ লক্ষ ০৪ হাজার ৫৮ জন। অনেকে বলছেন, ডলারের তুলনায় টাকার দাম কমে যাওয়া, আমেরিকার নীতির জন্য মুখ ফেরাচ্ছেন ভারতীয়রা। ব্রিটেনে ২০২৩ সালে ১ লক্ষ ৩৬ হাজার ৯২৩ জন ছাত্র ছাত্রী পঠন পাঠন করতেন। ২০২৪ সালে ২৮ শতাংশ কমেছে। ২০২৩ সালে ব্রিটেনে ১ লক্ষ ৩৬ হাজার ৯২১ জন ভারতীয় পড়ুয়া পঠন পাঠন করতেন। ২০২৪ সালে তা কমে হয় ৯৮ হাজার ৮৯০।

আরও পড়ুন: আগামীকাল, রাষ্ট্রসঙ্ঘের মহাসচিব বাংলাদেশে, কী বার্তা দেবেন?

সামগ্রিকভাবে আগের চেয়ে বিদেশ পড়তে যাওয়া ভারতীয়ের সংখ্যা ২০২৪ সালে ১৫ শতাংশ কমেছে। ২০২২ সালে ৭ লক্ষ ৫০ হাজার ৩৬৫ জন ভারতীয় ছাত্র ছাত্রী বিদেশে পঠন পাঠন করছিলেন। ২০২৩ সালে যে সংখ্যা ৮ লক্ষ ৯২ হাজার ৯৮৯ হয়। ২০২৪ সালে ফের ১ লক্ষ ৩৩ হাজার ৯২০ জন পড়ুয়া কমে যায়। অন্যদিকে, ফ্রান্সে ২০২২ সালে পঠন পাঠন করতেন ৬ হাজার ৪০৬ জন ছাত্র ছাত্রী। ২০২৪ সালে তা বেড়ে হয়েছে ৮ হাজার ৫৩৬। জার্মানিতে ২০২২ সালে ভারতীয় পড়ুয়ার সংখ্যা ছিল ২০ হাজার ৬৮৪ জন। ২০২৪ সালে তা বেড়ে হয় ৩৪ হাজার ৭০২। নিউজিল্যান্ডে ২০২২ সালে পঠন পাঠন করতেন ১৬০৫ জন ভারতীয়। ২০২৪ সালে তা বেড়ে হয়েছে ৭ হাজার ২৯৭ জন।